cometadata/datacite-titles-descriptions-related-identifiers huggingface dataset:
DOI: 10.6084/m9.figshare.26353147
title: Dataset for 'Sedimentary 17O-nitrate evidence for Phanerozoic aridity and humidity oscillations in South China' in Geophysical Research Letters

description: Climate changes are known to have been a key regulator of the biodiversity in Earth’s history. However, the dry-humid degrees and alternating patterns throughout the Phanerozoic remain largely unconstrained. In this study, we report high contents (2.4 ± 3.8 mg N kg-1) and 17O anomalies (11.0 ± 7.4 ‰) of nitrate (NO3-) in the early Cambrian black shale from South China, likely caused by atmospheric NO3- intrusion under dry climates that followed tectonic uplift. By developing new methods to quantify aridity indices (AI, 0.06 ± 0.08) in combination with observational data with paleoclimate models, we reconstructed the historical AI variations. Our analyses revealed three significant dry-to-humid transitions which include Cambrian-Ordovician to Silurian-Permian, Permian-Triassic boundary to middle Triassic-early Jurassic, and Jurassic-Paleogene to Neogene. This study quantitatively unlocked the Phanerozoic climate changes in South China, offering important evidence for understanding the co-evolution of ecological and climatic systems in Earth’s history.
DOI: 10.14457/tu.the.2023.766
title: แผนธุรกิจสถานตรวจสภาพรถเอกชน (ตรอ.)

description: สถานการณ์การเติบโตของเศรษฐกิจและการเดินทางในปัจจุบันของคนในประเทศไทย มีแนวโน้มในการใช้รถส่วนบุคคลเพื่อใช้ในชีวิตประจำวันมากยิ่งขึ้น ซึ่งสอดคล้องกับอัตราการเติบโตของอุตสาหกรรมรถ และจำนวนการจดทะเบียนรถของกรมการขนส่งทางบก จึงเป็นที่มาของแผนธุรกิจสถานตรวจสภาพรถเอกชน ที่เป็นการนำความต้องการของภาครัฐที่ประสงค์ให้ภาคเอกชนเข้ามามีส่วนช่วยแบ่งเบาภารกิจและสนับสนุนการให้บริการสถานตรวจสภาพกับประชาชน โดยมีกรมการขนส่งทางบกเป็นผู้ออกใบอนุญาตการจัดตั้งสถานประกอบการตรวจสภาพรถ ซึ่งแผนธุรกิจนี้ไม่เพียงเป็นการตรวจสภาพรถ แต่ยังมีการบริการที่เกี่ยวข้องกับการดำเนินงานของรถเพื่อให้ธุรกิจเป็นไปตามวิสัยทัศน์ “One Stop Service ด้านสภาพรถและการบริการเพื่อความปลอดภัยในการใช้รถ” ซึ่งมีการมุ่งเน้นเพื่อตอบสนองความต้องการของลูกค้าตามพันธกิจที่จะสร้างความประทับใจในการให้บริการตรวจสภาพรถที่รวดเร็วและเป็นไปตามที่กฎหมายกำหนด ให้บริการที่ครบครันทั้งตรวจสภาพรถ ต่อภาษีประจำปี การติดตามลูกค้าอย่างต่อเนื่อง และให้บริการประกันวินาศภัยรถที่ครอบคลุมทุกประเภท พร้อมบริการหลังการขาย ซึ่งธุรกิจจะมีการให้บริการในรูปแบบออฟไลน์และออนไลน์ เพื่อให้ผู้บริโภคสามารถเข้าถึงได้ง่าย มีการจดทะเบียนนิติบุคคลเพื่อประโยชน์ทางด้านภาษีและการเติบโตของธุรกิจในอนาคต ด้วยการวางแผนการดำเนินธุรกิจนี้สามารถที่จะสร้างการเติบโตธุรกิจเพิ่มขึ้น 10% ในทุก ๆ ปี และอัตรากำไรสุทธิมีแนวโน้มเติบโตต่อเนื่องมากกว่า 10% โดยการวิเคราะห์ปัจจัยสภาพแวดล้อมทางธุรกิจภายใน ปัจจัยสภาพแวดล้อมทางธุรกิจภายนอก และกลยุทธ์ส่วนประสมทางการตลาดจากการศึกษา พบว่า อัตราของจำนวนรถจดทะเบียนสะสมมีแนวโน้มเพิ่มมากขึ้น ประกอบกับ สถิติปริมาณรถที่เข้ารับบริการตรวจสภาพรถมีจำนวนรถที่เพิ่มขึ้นเช่นเดียวกัน และเป็นข้อกำหนดทางกฎหมายกรณีที่รถมีการใช้งานตามระยะเวลาที่กฎหมายกำหนดต้องเข้ารับการตรวจสภาพ จึงทำให้เห็นว่าการดำเนินธุรกิจสถานตรวจสภาพรถ มีโอกาสประสบความสำเร็จ เนื่องจากมีการศึกษาการเติบโต พฤติกรรมของผู้ที่มีรถ มีการวิเคราะห์ปัจจัยสภาพแวดล้อมที่รอบด้าน การบริการแบบครบวงจร รวมถึงการบริการหลังการขายที่ส่งเสริมให้ลูกค้าอยากเข้ามาใช้บริการและบอกต่อ นอกจากนี้ ธุรกิจมีเงินทุนหมุนเวียนที่เพียงพอและมีกำไรจากการดำเนินกิจการเพิ่มขึ้นทุกปีเมื่อพิจารณาความเป็นไปได้ในการดำเนินธุรกิจ จากกลยุทธ์ที่กล่าวมา พบว่า มีความคุ้มค่าในการลงทุน โดยใช้เงินลงทุนเริ่มต้นเพียง 3,000,000 บาท สามารถสร้างมูลค่าปัจจุบันสุทธิ (NPV) เท่ากับ 13,461,955.97 บาท รวมถึงสร้างอัตราผลตอบแทน (IRR) ของการดำเนินธุรกิจได้ถึง 52% และใช้เวลาคืนทุนเพียง 2.53 ปี
DOI: 10.6084/m9.figshare.26353147.v2
title: Dataset for 'Sedimentary <sup>17</sup>O-nitrate constraints on Phanerozoic dry-humid degrees and alternations in South China' in Geophysical Research Letters

description: Climate changes played a pivotal role in influencing the biological evolution of South China in the Phanerozoic, yet exact dry-humid degrees and alternation patterns remain unconstrained in the geological period of South China. This work observed high contents and <sup>17</sup>O anomalies of nitrate in Cambrian black shale that was derived from atmospheric deposition due to dry climates occurred after the tectonic uplift. Combining isotopic and sedimentological records with modeling methods, we quantified the corresponding aridity degree and reconstructed its historical variations in South China, which clarified three significant dry-to-humid climate alternations in the Phanerozoic. The results are useful for better understanding geological climate dynamics and its interactions with biological and geological events
DOI: 10.14457/tu.the.2023.767
title: แผนธุรกิจการให้บริการดูแลรักษาและถนอมเพื่อคงสภาพเอกสาร

description: ประเทศไทยยังคงมีการใช้เอกสารสำคัญต่างๆ ในรูปแบบกระดาษ ไม่ว่าจะเป็นโฉนดที่ดิน ธนบัตร รูปถ่ายเก่าที่ถ่ายด้วยฟิล์ม เอกสารที่ทำจากกระดาษมีความเปราะบางและไม่ทนทานต่อสภาพแวดล้อม จึงมีโอกาสที่จะเกิดการชำรุดเสียหายได้ง่าย แต่เอกสารเหล่านี้มีความสำคัญหรือมีมูลค่า ทั้งในด้านการทำธุรกรรมหรือนิติกรรมต่างๆ หรือแม้กระทั่งในด้านคุณค่าทางจิตใจ เอกสารเหล่านี้จึงควรได้รับการดูแลจัดเก็บในสภาพที่เหมาะสม เพื่อป้องกันความชื้น เชื้อราหรือแมลง ในปัจจุบันพบว่ายังไม่มีผู้ให้บริการดูแลรักษาและถนอมเพื่อคงสภาพเอกสารที่โดดเด่นชัดเจนภายในประเทศ ทำให้เกิดแนวคิดธุรกิจการให้บริการทำความสะอาดและดูแลรักษาสภาพ เพื่อให้เอกสารที่ทำจากกระดาษอยู่ในสภาพที่ดี มีอายุการเก็บได้ยาวนานยิ่งขึ้น โดยจะเป็นการบริการทำความสะอาดด้วยกระบวนการที่กำจัดปัจจัยเสี่ยงภายในตัวเอกสารและจัดเก็บเอกสารให้อยู่ในซองบรรจุเอกสารที่ปิดสนิทมิดชิด ป้องกันปัจจัยภายนอกอื่น ๆ ที่อาจส่งผลต่อการเสื่อมสภาพของเอกสาร แต่ในขณะเดียวกันก็สามารถนำเอกสารออกมาจากซองบรรจุได้ตามปกติ โดยซองบรรจุเอกสารแบบพิเศษได้รับการออกแบบและเลือกใช้วัสดุชนิดพิเศษที่เหมาะแก่การจัดเก็บเอกสารในระยะยาว รวมถึงมีการควบคุมความชื้นภายใน แผนธุรกิจนี้ใช้ชื่อแบรนด์ว่า DOC ENDU ย่อมาจาก Document Endurance สื่อถึงเอกสารที่มีความคงทน ปัจจัยแห่งความสำเร็จที่สำคัญ 3 อันดับแรก ประกอบด้วย (1) คุณภาพของการบริการที่สามารถช่วยป้องกันเอกสารจากสภาพแวดล้อมได้จริง (2) รูปแบบการบริการที่เข้าถึงง่ายและสามารถใช้บริการได้สะดวก โดยเปิดร้านสาขาในศูนย์การค้า และการมีรถให้บริการเคลื่อนที่ไปยังสถานที่ของลูกค้า และสำนักงานที่ดินต่าง ๆ และ (3) กลยุทธ์ด้านการสร้างแบรนด์และการกำหนดราคา โดยราคาเริ่มต้นเพียง 49 บาท เพื่อให้ง่ายต่อการตัดสินใจใช้บริการของลูกค้าจากการประเมินทางการเงิน พบว่าต้องการเงินลงทุนประมาณ 2 ล้านบาท โดย 40% จากเงินทุนของเจ้าของกิจการ และ 60% จากการกู้ยืมจากสถาบันการเงิน ทำให้มีต้นทุนทางการเงินถัวเฉลี่ยถ่วงน้ำหนัก (WACC) เท่ากับ 8.11% ต่อปี ธุรกิจนี้มีมูลค่าปัจจุบันสุทธิ (NPV) เท่ากับ 2,505,318 บาท อัตราผลตอบแทนภายใน (IRR) เท่ากับ 40.11% ต่อปี และระยะเวลาคืนทุนเท่ากับ 1 ปี 10 เดือน จึงสรุปได้ว่ามีความคุ้มค่าแก่การลงทุน
DOI: 10.14457/tu.the.2023.769
title: แผนธุรกิจตัวแทนติดตั้งระบบโซล่าเซลล์ในระดับโรงงานและที่พักอาศัย

description: ในยุคปัจจุบัน พฤติกรรมการใช้ชีวิตของผู้บริโภคมีการเปลี่ยนแปลงอย่างมีนัยสำคัญ เนื่องมาจากปัจจัยแวดล้อมหลายอย่าง เช่น สภาพอากาศที่แปรปรวน ก๊าซเรือนกระจกที่รุนแรง การใช้ชีวิตหลังวิกฤตโรคระบาดโควิค-19 ภาวะเศรฐกิจที่อยู่ในช่วงชะลอตัว ความไม่มีเสถียรภาพทางด้านพลังงาน ค่าครองชีพสูง ค่าไฟฟ้ามีแนวโน้มปรับตัวขึ้นต่อไป อีกทั้งผลงานวิจัยที่เกี่ยวข้องชี้ให้เห็นว่าผู้คนในปัจจุบันมีความตระหนักรู้กับกระแสรักษ์โลกเพิ่มมากขึ้น ทำให้หลายภาคส่วนให้ความสนใจและพร้อมที่จะลงทุนเพื่อความมั่นคงทางพลังงานในอนาคต โดยมีแรงสนับสนุนจากภาครัฐที่ส่งเสริมให้ได้รับประโยชน์จากการใช้พลังงานหมุนเวียนจากแสงอาทิตย์ ผู้ศึกษาจึงเห็นโอกาสในการทำธุรกิจรับเหมาติดตั้งระบบโซลล่าเซลล์บนหลังคา เพื่อเป็นการขยายโอกาสให้ธุรกิจหลักที่ดำเนินอยู่แล้ว ซึ่งจะช่วยทั้งในส่วนของการเติบโตและการลดความเสี่ยงในทางธุรกิจ จึงเป็นที่มาของ บริษัท เจ.บี.เอส. โซล่า เอ็นเนอร์ยี่ จำกัดจากการศึกษาลูกค้ากลุ่มเป้าหมาย ซึ่งเป็นผู้ที่อยู่อาศัยอยู่ในเขตพื้นที่จังหวัด กรุงเทพฯ นนทบุรี ฉะเชิงเทรา สมุทรปราการ ชลบุรี และ ระยอง เป็นหลัก ที่เป็นเจ้าของครอบครองกรรมสิทธิ์ บ้านอยู่อาศัย ผู้ประกอบการร้านค้า สถานประกอบการธุรกิจอุตสาหกรรมขนาดกลาง โครงการหมู่บ้านจัดสรรที่อยู่ระหว่างกำลังพัฒนา พบว่าลูกค้ากลุ่มเป้าหมายมีความสนใจในการลงทุนเพื่อความมั่นคงทางพลังงานในอนาคต โดยจะเน้นทำการตลาดและสื่อสารให้ผู้บริโภครับรู้ว่าได้มากกว่าที่จ่ายไป สร้างความพึงพอใจและการบอกต่อสำหรับกลยุทธ์การดำเนินงาน บริษัท เจ.บี.เอส. โซล่า เอ็นเนอร์ยี่ จำกัด จะเลือกทำเลที่ตั้งให้อยู่ใกล้กับบริษัทหลัก และอยู่ในพื้นที่ศูนย์กลางของการขยายตัวของลูกค้ากลุ่มเป้าหมาย ซึ่งจะทำให้เกิดความคล่องตัวในการบริหารงานร่วมกับบริษัทหลัก และช่วยลดค่าใช้จ่ายส่วนที่เป็นการใช้ทรัพยากรร่วมกันได้ ซึ่งเป็นอีกหนึ่งข้อได้เปรียบด้านต้นทุนแรงงาน ที่เป็นส่วนสำคัญหลักของการดำเนินธุรกิจประเภทนี้สำหรับกลยุทธ์ทางการเงิน กิจการต้องใช้เงินลงทุนรวมทั้งสิ้น 7,016,000 บาท โดยแบ่งเป็นส่วนเงินทุนจากเจ้าของ 3,000,000 บาท และเป็นสินเชื่อเงินกู้จากธนาคาร 4,016,000 บาท คิดเป็นสัดส่วนผู้ถือหุ้นกับเจ้าหนี้เท่ากับ 42.76 : 57.24 โดยที่ต้นทุนทางการเงินถัวเฉลี่ย (WACC) เท่ากับ 18.60% ต่อปี จากการประมาณการยอดขายและต้นทุนในระยะเวลา 5 ปี พบว่าธุรกิจนี้มีมูลค่าปัจจุบันสุทธิ (NPV) เท่ากับ 10,016,128 บาท อัตราผลตอบแทนภายในโครงการ (IRR) เท่ากับ 78% และมีระยะเวลาคืนทุน เท่ากับ 1 ปี 8 เดือน 19 วัน ซึ่งต่ำกว่าระยะเวลาคืนทุนเป้าหมาย ที่ตั้งไว้ 2 ปี ทำให้สรุปได้ว่าโครงการรับเหมาติดตั้งระบบโซล่าเซลล์บนหลังคา สามารถสร้างความมั่งคั่งให้กับเจ้าของได้ อีกทั้งยังมีโอกาสเติบโตอย่างยั่งยืนในอนาคตอีกด้วย
DOI: 10.14457/tu.the.2023.770
title: ปัจจัยที่มีอิทธิพลต่อการตัดสินใจซื้อประกันภัยสัตว์เลี้ยงของผู้เลี้ยงกลุ่ม millennials ที่อาศัยอยู่ในเขตกรุงเทพมหานครและปริมณฑล

description: ในปัจจุบันมนุษย์นิยมเลี้ยงสัตว์กันมากขึ้น จะเห็นได้จากจำนวนสัตว์เลี้ยงที่มีแนวโน้มเพิ่มมากขึ้นทั่วโลก รวมถึงในประเทศไทย ซึ่งสวนทางกับอัตราการเกิดของเด็กทารกที่มีแนวโน้มลดลง Pet Humanization จึงเป็นเทรนด์ที่ได้รับความนิยมและเปลี่ยนวิถีชีวิตของคนรุ่นใหม่ จากการแต่งงานมีครอบครัวเป็นการเลี้ยงสัตว์เลี้ยงเพื่อเติมเต็มความสุขและความสมบูรณ์ของครอบครัว การเติบโตของจำนวนสัตว์เลี้ยงส่งผลให้ธุรกิจอื่นๆ ที่มีความเกี่ยวข้องกับสัตว์เลี้ยงมีการเติบโตขึ้นอย่างรวดเร็ว เพื่อตอบสนองความต้องการของผู้เลี้ยงที่ต้องการให้สัตว์เลี้ยงของตนมีสุขภาพแข็งแรงเพื่อที่จะได้ใช้ชีวิตร่วมกันไปได้นานๆ และอุปกรณ์ที่ช่วยอำนวยความสะดวก ธุรกิจประกันภัยสัตว์เลี้ยงมีแนวโน้มเติบโตมากขึ้นเรื่อยๆ โดยเฉพาะในประเทศสหรัฐอเมริกา แคนาดา ยุโรป และญี่ปุ่น ซึ่งเติบโตตามจำนวนสัตว์เลี้ยงที่เพิ่มขึ้น อย่างไรก็ตามธุรกิจประกันภัยสัตว์เลี้ยงในประเทศไทยยังอยู่ในระยะเริ่มต้น ผู้เลี้ยงหลายคนยังไม่รู้จักประกันภัยสัตว์เลี้ยง ในขณะที่ผู้เลี้ยงอีกหลายคนรู้จักแต่ไม่มีความสนใจที่จะซื้อประกันภัยสัตว์เลี้ยง งานวิจัยนี้จึงมีวัตถุประสงค์ที่จะศึกษาและนำข้อมูลไปใช้ประโยชน์ในการออกแบบกลยุทธ์ทางการตลาดเพื่อเป็นการสื่อสารกับลูกค้าและกระตุ้นให้การกระบวนการตัดสินใจซื้อ โดยปัจจัยที่จะศึกษาได้แก่ ปัจจัยด้านความสัมพันธ์ระหว่างผู้เลี้ยงและสัตว์เลี้ยง, ปัจจัยด้านการรับรู้ความเสี่ยง, ปัจจัยด้านความเสี่ยงทางการเงิน, ปัจจัยด้านความรู้สึกรับผิดชอบ, ปัจจัยด้านอิทธิพลของผู้เชี่ยวชาญและผู้มีชื่อเสียง และปัจจัยด้านราคา มาเป็นกรอบแนวคิดในการศึกษาปัจจัยที่มีอิทธิพลต่อการตัดสินใจซื้อประกันภัยสัตว์เลี้ยงของผู้เลี้ยงกลุ่ม Millennials ที่อาศัยอยู่ในเขตกรุงเทพมหานครและปริมณฑลผลการวิจัยพบว่าปัจจัยด้านความเสี่ยงทางการเงินมีอิทธิพลต่อการตัดสินใจซื้อมากที่สุด และมีทิศทางเดียวกันกับระดับความตั้งใจซื้อ เช่นเดียวกับปัจจัยด้านความรู้สึกรับผิดชอบ ในขณะที่ปัจจัยด้านอิทธิพลของผู้เชี่ยวชาญและผู้มีชื่อเสียง และปัจจัยด้านราคามีอิทธิพลต่อการตัดสินใจซื้อเช่นกัน แต่มีอิทธิพลในทิศทางตรงกันข้ามกับระดับการตัดสินใจซื้อ กล่าวคือผู้เลี้ยงที่เคยซื้อประกันภัยสัตว์เลี้ยงหรือมีความตั้งใจที่จะซื้อประกันภัยสัตว์เลี้ยงจะได้รับอิทธิพลจากผู้เชี่ยวชาญและผู้มีชื่อเสียง รวมถึงราคาของเบี้ยประกันต่ำกว่าผู้เลี้ยงที่ยังมีความลังเลที่จะซื้อ ซึ่งผู้เลี้ยงที่มีระดับการตัดสินใจซื้อที่ต่ำจะให้ความสำคัญกับราคามากและคิดว่าคำแนะนำจากผู้เชี่ยวชาญหรือผู้มีชื่อเสียงมีผลต่อการตัดสินใจซื้อประกันภัยสัตว์เลี้ยง โดยผลการวิจัยนี้ มีค่าสัมประสิทธิ์การทำนาย (R Square) เท่ากับ 0.227 กล่าวคือ ปัจจัยทั้งสี่เรื่องสามารถอธิบายการตัดสินใจซื้อประกันภัยสัตว์เลี้ยงของผู้เลี้ยงกลุ่ม Millennials ที่อาศัยอยู่ในเขตกรุงเทพและปริมณฑล ได้ร้อยละ 22.70
DOI: 10.14457/tu.the.2023.771
title: การให้คำปรึกษาการวัดผลองค์กรกับหน่วยเภสัชกรรมผู้สูงอายุ รพ.ศิริราช

description: งานให้คำปรึกษานี้มีจุดประสงค์เพื่อศึกษาปัญหาและให้คำปรึกษาพร้อมแนะแนวทาง การกำหนดการวัดผลการดำเนินงานให้กับหน่วยงานเภสัชกรรมผู้สูงอายุ ศูนย์วิทยาการเวชศาสตร์ผู้สูงอายุศิริราช โดยศึกษาถึงสาเหตุและวิเคราะห์ปัญหาที่เกิดขึ้นภายในหน่วยงาน ซึ่งพบปัญหาหลักของหน่วยงานคือผลการดำเนินงานของหน่วยงานไม่บรรลุตามเป้าหมายและยุทธศาสตร์ขององค์กรและปัญหาบุคลากรขาดแรงจูงใจในการทำงาน อีกทั้งยังมองไม่เห็นโอกาสในการสร้างผลงานจากการวิเคราะห์สาเหตุของปัญหาด้วยแผนภูมิก้างปลา (Fish Bone Diagram) ทำให้พบสาเหตุของปัญหาในเรื่องของการวัดผลการดำเนินงานของหน่วยงานไม่มีประสิทธิภาพ ค่าเป้าหมายและดัชนีการวัดผลไม่สอดคล้องและไม่ชัดเจน อีกทั้งบุคลากรขาดความรู้และความเข้าใจในการวัดผลของหน่วยงานที่จะประยุกต์เข้ากับเป้าหมายขององค์กร ทำให้ไม่สามารถวางแผนงานพัฒนาบุคลากรได้ และหากจัดลำดับความสำคัญของปัญหาด้วยแผนภูมิพาเรโต (Pareto diagram) ตามหลักการ 80:20 จึงจำเป็นที่จะต้องแก้ไขปัญหาเรื่องการวัดผลการดำเนินงานของหน่วยงานให้เป็นมาตรฐานก่อน แล้วจึงพัฒนาบุคลากรให้สอดคล้องกับเป้าหมายขององค์กร นอกจากนั้นสนับสนุนการแสดงศักยภาพผ่านการสร้างผลงานเพื่อสร้างแรงจูงใจในการทำงานดังนั้น การให้คำปรึกษาและแก้ไขปัญหาของหน่วยงานนี้ จึงเหมาะสมในการใช้เครื่องมือการวัดผลการดำเนินงานแบบสมดุล (Balanced Scorecard) เพื่อสร้างแผนกลยุทธ์ในการกำหนดแนวทางการดำเนินงาน พร้อมทั้งตัวชี้วัดและค่าเป้าหมายที่มีประสิทธิภาพในการวัดผลในทุก ๆ มุมมองที่เกี่ยวเนื่องกันภายในหน่วยงานให้สอดคล้องกับกลยุทธ์ได้ เพื่อให้เป็นแนวทางสำคัญในการแก้ไขปัญหาภายในหน่วยงาน อีกทั้งสามารถพัฒนาต่อยอดในการปรับใช้เป็นแผนงานหลักที่จะช่วยลดต้นทุนและสร้างมูลค่าให้กับหน่วยงานและองค์กรได้ในอนาคต
DOI: 10.14457/tu.the.2023.773
title: ปัจจัยทางการตลาดที่มีผลต่อพฤติกรรมการตัดสินใจซื้อประกันสุขภาพส่วนบุคคลในกลุ่มคนอายุ 25-35 ปี

description: ปัจจุบันโลกกำลังเผชิญกับภัยคุกคามสาธารณสุขที่เป็นหนึ่งในสาเหตุที่ทำให้ประชากรต้องเผชิญกับปัญหาด้านสุขภาพ ทั้งโรคไม่ติดต่อเรื้อรัง มลพิษทางอากาศ โรคระบาด และสาธารณสุขพื้นฐานที่ไม่ได้มาตรฐาน ทำให้มีประชากรจำนวนมากที่ต้องเผชิญกับปัญหาสุขภาพ โดยสาเหตุหลักของการเสียชีวิตของประชากรถึง 70 เปอร์เซ็นต์ของประชากรทั่วโลกมาจากโรคไม่ติดต่อเรื้อรัง ซึ่งเป็นปัญหาสุขภาพอันดับหนึ่งของประเทศไทย โดยเป็นผลมาจากพฤติกรรมในการดำเนินชีวิตที่ไม่ดีต่อสุขภาพ นอกจากนี้ ปัจจุบันประชากรทั่วโลกกำลังเผชิญปัญหากับภาวะเงินเฟ้อที่ส่งผลให้ราคาสินค้าและบริการต่าง ๆ เพิ่มขึ้น รวมไปถึงอัตราค่ารักษาพยาบาลที่เพิ่มขึ้นอย่างต่อเนื่อง การเข้ารับการรักษาพยาบาลที่มีค่าใช้จ่ายสูงจะเป็นภาระค่าใช้จ่ายที่ต้องใช้เงินส่วนตัว และส่งผลให้มีสถานะการเงินไม่คงที่ ดังนั้น การทำประกันสุขภาพถือเป็นการวางแผนทางการเงินสำหรับค่าใช้จ่ายรักษาพยาบาลที่จะสามารถช่วยลดความเครียดทางการเงิน เป็นการเตรียมตัวให้พร้อมสำหรับความจำเป็นในการเข้ารับการรักษาพยาบาลอย่างเหมาะสมได้ในอนาคต การศึกษาเรื่องปัจจัยทางการตลาดที่มีผลต่อพฤติกรรมการตัดสินใจซื้อประกันสุขภาพส่วนบุคคลในกลุ่มคนอายุ 25-35 ปี มีวัตถุประสงค์เพื่อศึกษาพฤติกรรมการตัดสินใจซื้อประกันสุขภาพส่วนบุคคล รวมถึงศึกษาปัจจัยที่เกี่ยวข้องกับการตัดสินใจดังกล่าว คือ ปัจจัยด้านประชากรศาสตร์ ได้แก่ เพศ อายุ อาชีพ และรายได้เฉลี่ยต่อเดือน อีกทั้งยังศึกษาปัจจัยส่วนประสมทางการตลาด (7Ps) ได้แก่ ด้านผลิตภัณฑ์ ด้านราคา ด้านช่องทางการจัดจำหน่าย ด้านการส่งเสริมทางการตลาด ด้านบุคคล ด้านลักษณะทางกายภาพ และด้านกระบวนการทำงาน งานวิจัยฉบับนี้เป็นการวิเคราะห์ที่สำคัญเพื่อการพัฒนา และปรับปรุงยุทธศาสตร์การตลาดของบริษัทประกันชีวิต และบริษัทประกันวินาศภัย โดยการศึกษาปัจจัยที่เกี่ยวข้องจะช่วยให้เข้าใจพฤติกรรมการตัดสินใจของกลุ่มเป้าหมายได้มากยิ่งขึ้น และช่วยปรับแผนการตลาดให้เหมาะสมมากขึ้นด้วย ทั้งนี้ กลุ่มประชากรที่ศึกษา คือ กลุ่มคนที่อายุ 25-35 ปี และเคยซื้อประกันสุขภาพส่วนบุคคลอย่างน้อย 1 ครั้ง โดยทำการวิจัยผ่านการเก็บข้อมูลแบบสอบถามจำนวน 418 ชุด ผลการวิจัย พบว่า ปัจจัยทางการตลาดที่มีผลต่อพฤติกรรมการตัดสินใจซื้อประกันสุขภาพส่วนบุคคลในกลุ่มคนอายุ 25-35 ปีของกลุ่มตัวอย่าง ประกอบไปด้วย 2 ปัจจัย โดยเรียงลำดับจากมากไปน้อย ได้แก่ ปัจจัยด้านผลิตภัณฑ์ ราคา ช่องทางการจัดจำหน่าย บุคคล และกระบวนการทำงาน และ ปัจจัยด้านการส่งเสริมทางการตลาด และกายภาพ สำหรับปัจจัยด้านประชากรศาสตร์พบว่า เพศ อายุ ที่แตกต่างกัน ไม่มีผลต่อพฤติกรรมการตัดสินใจซื้อประกันสุขภาพส่วนบุคคลในกลุ่มคนอายุ 25-35 ปีที่แตกต่างกัน อย่างไรก็ตาม อาชีพ และรายได้เฉลี่ยต่อเดือนที่แตกต่างกัน มีผลต่อพฤติกรรมการตัดสินใจซื้อประกันสุขภาพส่วนบุคคลในกลุ่มคนอายุ 25-35 ปีที่แตกต่างกัน
DOI: 10.14457/tu.the.2023.774
title: งานให้คำปรึกษาการพัฒนาผลการปฏิบัติงานของบริษัทผลิตบรรจุภัณฑ์พลาสติกแห่งหนึ่ง

description: งานให้คำปรึกษาฉบับนี้มีจุดประสงค์เพื่อการศึกษาและให้คำปรึกษาการแก้ไขปัญหาเกี่ยวกับระบบการวัดผลให้กับบริษัทผลิตบรรจุภัณฑ์พลาสติกแห่งหนึ่ง ซึ่งดำเนินธุรกิจผลิตสินค้าที่เกี่ยวกับหีบห่อสําหรับชิ้นส่วนรถยนต์ เครื่องใช้ไฟฟ้า เครื่องเรือน และ อื่นๆ จัดหมวดหมู่อยู่ในหมวดธุรกิจการผลิตบรรจุภัณฑ์พลาสติก โดยบริษัทแห่งนี้มีเป้าหมายดำเนินกิจการเพื่อหวังกำไรสูงสุดและมีการเติบโตอย่างยั่งยืน ผู้บริหารจึงต้องกำหนดกลยุทธ์และทิศทางของบริษัทให้สอดคล้องกับเป้าหมายที่ตั้งไว้ รวมทั้งต้องมีการบริหารจัดการด้านทรัพยากรบุคคลให้มีประสิทธิภาพ มีใจรักการทำงาน เห็นความสำคัญของงานที่ตนเองรับผิดชอบ มีแรงจูงใจในการทำงานและพัฒนาการทำงานของตนให้มีประสิทธิภาพมากยิ่งขึ้น เนื่องจากทรัพยากรบุคคลของบริษัทเป็นส่วนสำคัญในการขับเคลื่อนบริษัทไปสู่เป้าหมายและเติบโตอย่างมั่งคั่งยั่งยืนจากการเก็บรวบรวมข้อมูล และสัมภาษณ์ผู้จัดการฝ่ายทรัพยากรบุคคล แล้ววิเคราะห์ปัญหาของบริษัทโดยใช้เครื่องมือแผนภูมิก้างปลา (Fish Bone Diagram) พร้อมทั้งจัดลำดับความสำคัญของปัญหาตามหลักการพาเรโต (Pareto) พบว่าสาเหตุหลักของปัญหาที่สมควรได้รับการแก้ไขเป็นลำดับแรกคือ ปัญหาพนักงานขาดแรงจูงใจในการปฏิบัติงานเพื่อบรรลุตัวชี้วัด และเป้าหมายของบริษัท ซึ่งนำไปสู่ปัญหาการมีอัตราการลาออกที่สูงขึ้นสำหรับแนวทางการแก้ไขปัญหา พบว่าระบบการวัดผลองค์กรด้วยวิธี Objectives and Key Results (OKRs) เป็นเครื่องมือที่เหมาะสมที่สุด โดยบริษัทจะเริ่มศึกษาวัตถุประสงค์ และประโยชน์ของ OKRs รวมถึงกำหนด Objective และ Key Result ร่วมกันกับพนักงานให้เรียบร้อยภายในไตรมาสที่ 4 ปี 2567 และมีการนำ ระบบ OKRs มาใช้จริงในไตรมาสที่ 1 ปี 2568 เป็นครั้งแรก โดยจะมีการปรับปรุงให้เหมาะสมกับบริบทของบริษัทต่อไป
DOI: 10.14457/tu.the.2023.775
title: งานให้คำปรึกษาโครงการบริหารธุรกิจ (MBA) มหาวิทยาลัยธรรมศาสตร์

description: เนื่องด้วยสถานการณ์การแข่งขันของมหาวิทยาลัยในประเทศไทยที่สูงขึ้น โดยเฉพาะในระดับปริญญาโทด้านบริหารธุรกิจ ทำให้โครงการปริญญาโทด้านบริหารธุรกิจ คณะพาณิชยศาสตร์และการบัญชี มหาวิทยาลัยธรรมศาสตร์ (MBA-TBS) มีความจำเป็นอย่างยิ่งที่จะต้องยกระดับความพึงพอใจของนักศึกษาในโครงการให้สูงขึ้น เพื่อเพิ่มชื่อเสียงและความสามารถในการแข่งขันกับมหาวิทยาลัยอื่น จากการเก็บแบบสอบถามความถึงพอใจของนักศึกษาภายในโครงการ พบว่าปัจจัยในด้านเครือข่ายศิษย์เก่า ได้รับคะแนนความพึงพอใจต่ำที่สุด ซึ่งโครงการจำเป็นอย่างยิ่งที่จะต้องเพิ่มระดับความพึงพอใจของนักศึกษา เพื่อให้สอดคล้องกับวิสัยทัศน์และพันธกิจของโครงการในการสร้างเครือข่ายศิษย์เก่าเพื่อให้เกิดการแสดงความคิดเห็นและสร้างความสัมพันธ์ระหว่างศิษย์เก่ารวมถึงศิษย์ปัจจุบัน ทางโครงการจำเป็นต้องมีการสำรวจสาเหตุที่นักศึกษาให้คะแนนความพึงพอใจในปัจจัยด้านเครือข่ายศิษย์เก่าต่ำที่สุด เพื่อที่จะหาแนวทางในการพัฒนาและปรับปรุงเครือข่ายศิษย์เก่าให้มีประสิทธิภาพมากยิ่งขึ้น ตอบสนองความต้องการของนักศึกษาในโครงการจากการรวบรวมข้อมูลด้วยการสัมภาษณ์นักศึกษาในโครงการ MBA จำนวน 30 คนแล้วนำข้อมูลที่ได้มาวิเคราะห์ด้วยแผนภูมิก้างปลา (Fish bone diagram) และแผนภูมิพาเรโต (Pareto chart) พบว่าสาเหตุหลักที่นักศึกษาในโครงการ MBA ไม่พึงพอใจด้านเครือข่ายศิษย์เก่า สาเหตุหลักคือนักศึกษาไม่เคยได้รับข้อมูลหรือการประชาสัมพันธ์เรื่องเครือข่ายศิษย์เก่าจากทางโครงการและโครงการไม่มีการจัดกิจกรรมเพื่อสานสัมพันธ์ระหว่างศิษย์เก่า ซึ่งเมื่อทำการวิเคราะห์แล้ว ทำให้พบว่าทางโครงการ MBA ไม่มีเครือข่ายศิษย์เก่ามาทำหน้าที่เป็นตัวกลางในการจัดกิจกรรมหรือประชาสัมพันธ์ใด ๆ ส่งผลกระทบโดยตรงต่อความพึงพอใจของนักศึกษา ซึ่งทางโครงการ MBA ควรดำเนินการก่อตั้งสมาคมศิษย์เก่าขึ้นมาก่อนเป็นอันดับแรก เพื่อเป็นหน่วยงานในการดำเนินการพัฒนาระดับความพึงพอใจของนักศึกษาในปัจจัยด้านเครือข่ายศิษย์เก่าในภายหลังจากผลการวิเคราะห์ความต้องการของนักศึกษา ได้พบว่าแนวทางในการแก้ไขปัญหา 2 อย่าง คือการจัดกิจกรรมในการสร้างความสัมพันธ์ระหว่างนักศึกษาแต่ละรุ่นและประชาสัมพันธ์ให้นักศึกษาได้รับข้อมูลเรื่องเครือข่ายศิษย์เก่า ซึ่งมีสมาคมศิษย์เก่าทำหน้าที่ในการดำเนินงาน โดยงานให้คำปรึกษานี้ ได้นำเสนอแนวทางในการแก้ปัญหาทั้ง 2 ข้ออย่างละเอียด แนวทางในการใช้ตัวชี้วัดเพื่อประเมินผลการปฏิบัติงานให้สอดคล้องกับวัตถุประสงค์ของแผนงานอย่างมีประสิทธิภาพมากที่สุด แนวทางในการควบคุมให้เกิดการดำเนินงานอย่างต่อเนื่อง การวางแผนการปฏิบัติงานให้ลุล่วงตามกรอบระยะเวลาที่กำหนด รวมถึงการวิเคราะห์ต้นทุนจากการดำเนินการตามแผนงานและประโยชน์ที่โครงการจะได้รับจากแผนงาน เพื่อยกระดับความพึงพอใจของนักศึกษา ภาพลักษณ์ของโครงการและมหาวิทยาลัย ตลอดจนถึงการยกระดับศักยภาพในการแข่งขันของโครงการอย่างยั่งยืน
DOI: 10.14457/tu.the.2023.776
title: ปัจจัยที่ส่งผลต่อการตัดสินใจซื้อนวนิยายอิเล็กทรอนิกส์ (e-book) ผ่านแอปพลิเคชั่น ReadAWrite

description: ความก้าวหน้าของเทคโนโลยี นำไปสู่การปรับเปลี่ยนพฤติกรรมของผู้บริโภค หลายภาคธุรกิจต้องปรับตัว ธุรกิจสื่อสิ่งพิมพ์เป็นหนึ่งในอุตสาหกรรมที่ได้รับผลกระทบจากเรื่องดังกล่าวเป็นอย่างมาก หลายบริษัทปิดตัวลง ในขณะที่มีหลายบริษัทเกิดขึ้นพร้อมรูปแบบการดำเนินธุรกิจแบบใหม่ นั้นคือธุรกิจผู้ให้บริการแพลตฟอร์มอ่านและจัดจำหน่ายหนังสืออิเล็กทรอนิกส์ (E-Book) ประเภทต่างๆ ReadAWrite เป็นผู้ให้บริการในการอ่านและจัดจำหน่ายนวนิยายอิเล็กทรอนิกส์ รายแรกๆ ของประเทศไทย และเป็นบริษัทที่มีส่วนแบ่งตลาดมากที่สุด ถึงแม้ ReadAWrite จะเป็นแพลตฟอร์มยอดนิยมที่มีผู้เข้าใช้งานเป็นจำนวนมาก แต่ความสามารถในการสร้างรายได้จากแพลตฟอร์มดังกล่าวนั้นคิดเป็นสัดส่วนไม่เกินร้อยละ 10 ซึ่งถือว่าน้อยที่สุด หากเทียบกับผลิตภัณฑ์ประเภทอื่นๆ ที่อยู่ภายใต้การดูแลของบริษัทเมพ คอร์ปอเรชั่น จำกัด (มหาชน) ดังนั้นเพื่อให้แพลตฟอร์มดังกล่าวสามารถเติบโตได้ต่อในอนาคต ผ่านการสร้างรายได้ที่มากขึ้นจากผู้ใช้งาน จึงเป็นที่มาของการศึกษางานวิจัยเรื่องดังกล่าว โดยวัตถุประสงค์ในการศึกษาคือ เพื่อทำการศึกษาปัจจัยที่ส่งผลต่อการตัดสินใจซื้อนวนิยายออนไลน์ ผ่านแอปพลิเคชั่น ReadAWrite อันประกอบด้วย ปัจจัยลักษณะทางประชากรศาสตร์ ได้แก่ อายุ ระดับการศึกษา อาชีพและระดับรายได้เฉลี่ยต่อเดือน รวมถึงปัจจัยส่วนประสมทางการตลาด (7P’s) ประกอบด้วย ปัจจัยด้านผลิตภัณฑ์ ปัจจัยด้านราคา ปัจจัยด้านสถานที่ ปัจจัยด้านการส่งเสริมการขาย ปัจจัยด้านบุคลากร ปัจจัยด้านกระบวนการ และปัจจัยด้านองค์ประกอบทางกายภาพ ผ่านการเก็บข้อมูลจากผู้ใช้งานที่เคยมีประสบการณ์ในการซื้อนวนิยายออนไลน์ ReadAWrite แบบรายตอน หรือเต็มเรื่องไม่น้อยกว่า 1 ครั้ง จำนวน 398 ราย ผลการศึกษาพบว่า ปัจจัยที่ส่งผลต่อการตัดสินใจซื้อนวนิยายออนไลน์ผ่านแพลตฟอร์ม ReadAWrite ประกอบด้วย ปัจจัยลักษณะทางประชากรศาสตร์ ได้แก่ อายุ อาชีพ และระดับรายได้เฉลี่ยต่อเดือนที่แตกต่างกัน ส่งผลต่อการตัดสินใจซื้อนวนิยายออนไลน์ผ่านแพลตฟอร์ม ReadAWrite ที่แตกต่างกัน และในส่วนของปัจจัยส่วนประสมทางการตลาด (7P’s) ได้แก่ ปัจจัยด้านองค์ประกอบทางกายภาพ ปัจจัยด้านราคาและการมีบริการทดลองอ่านนวนิยายฟรีของ ReadAWrite ปัจจัยด้านช่องทางการติดต่อสื่อสารกับผู้เขียนและความสะดวกในการพกพา การเก็บรักษานวนิยายของ ReadAWrite ที่ส่งผลต่อการตัดสินใจซื้อนวนิยายออนไลน์ผ่านแพลตฟอร์ม ReadAWrite